[pic] | COMISIA COMUNITĂȚILOR EUROPENE |

Bruxelles, 3.12.2008

COM(2008) 838 final

2008/0245 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1080/2006 privind Fondul European de Dezvoltare Regională referitor la eligibilitatea investițiilor în eficiența energetică și în energiile regenerabile în locuințe

EXPUNERE DE MOTIVE

1. Contextul propunerii |

110 | Motivele și obiectivele propunerii Pentru a aborda criza financiară, Comisia a luat inițiativa de a le propune statelor membre un cadru având ca scop stimularea economiei reale[1]. Acestei inițiative sprijinite de statele membre i s-a dat ulterior formă prin planul european de redresare economică[2], care, printre altele, sugerează adoptarea de acțiuni în domeniile prioritare ale strategiei de la Lisabona. În ceea ce privește energia, se acordă o atenție specială îmbunătățirii eficienței energetice în clădiri. Prin urmare, statele membre sunt încurajate să își reprogrameze programele operaționale finanțate din fondurile structurale pentru a acorda o mai mare importanță investițiilor în eficiența energetică, inclusiv în cazurile în care finanțează locuințe sociale. Pentru a realiza acest obiectiv, este necesară o modificare a cadrului juridic existent. |

120 | Context general Accelerarea investițiilor energetice în locuințe contribuie la consolidarea potențialului de creștere durabilă al Europei, la promovarea competitivității UE, la ameliorarea cunoștințelor tehnice în domeniul eficienței energetice și energiilor regenerabile și la promovarea obiectivelor din cadrul strategiei energetice europene. Mai mult, investițiile publice în favoarea locuințelor pentru familii cu venit scăzut confirmă solidaritatea și garantează coeziunea socială în această perioadă. Deși UE nu deține competența în domeniu, diferite politici UE au un impact asupra locuințelor. Decizia de a sprijini investițiile energetice în clădiri, inclusiv în locuințe sociale, ține de competența statelor membre. Recent, miniștrii locuințelor, în cursul reuniunii neoficiale care a avut loc la Marsilia la 24 noiembrie 2008, au subliniat importanța și necesitatea unui astfel de sprijin. În situația din prezent, într-o primă etapă, este important să se permită utilizarea sprijinului financiar comunitar pentru acest tip de investiții, punând la dispoziția tuturor statelor membre instrumentele juridice adecvate și, ulterior, să se asigure folosirea justă a acestui sprijin de către statele membre. În plus, sprijinul public cu cofinanțare UE ar trebui să se limiteze numai la acele locuințe care sunt cele mai nevoiașe. Propunerea avută în vedere promovează investițiile în domeniile eficienței energetice și energiilor regenerabile, care reprezintă unul dintre elementele centrale ale strategiei comunitare pentru energie și schimbări climatice, ambele reprezentând intervenții prioritare FEDER. |

130 | Dispoziții în vigoare în domeniul propunerii În temeiul cadrului juridic actual, intervențiile sprijinite de FEDER în sectorul locuințelor, inclusiv în eficiența energetică, sunt rezervate numai statelor membre care au aderat la Uniunea Europeană la 1 mai 2004 sau după această dată și pe baza condițiilor prevăzute la articolul 7 alineatul (2) din Regulamentul (CE) nr. 1080/2006. |

140 | Coerența cu celelalte politici și obiective ale Uniunii Propunerea respectă pe deplin obiectivele politicii comunitare în domeniile mediului, eficienței energetice și energiilor regenerabile și promovează obiectivele Directivei 2002/91/CE privind performanța energetică a clădirilor[3], ale Directivei 2006/32/CE privind eficiența energetică la utilizatorii finali și serviciile energetice și de abrogare a Directivei 93/76/CEE a Consiliului[4] și ale Propunerii de directivă a Parlamentului European și a Consiliului privind promovarea utilizării energiei din surse regenerabile[5]. |

2. Consultarea părțILOR INTERESATE șI EVALUAREA IMPACTULUI |

Consultarea părților interesate |

211 | Metode de consultare, principalele sectoare vizate și profilul general al respondenților În cele două reuniuni din 24 septembrie 2008 și din 21 octombrie 2008, Comitetul de coordonare a fondurilor a avut ocazia de a examina flexibilitatea permisă prin textul regulamentului prin intermediul unei note orientative privind eligibilitatea eficienței energetice și energiilor regenerabile în clădiri (Nota COCOF nr. 08/0034/02). |

212 | Sinteza răspunsurilor și modul în care acestea au fost luate în considerare Rezultatul tuturor acestor consultări a fost acela că statele membre au considerat că soluțiile bazate pe interpretarea Regulamentului nr. 1080/2006 nu erau adecvate. |

Obținerea și utilizarea expertizei |

229 | Nu a fost necesar să se recurgă la expertiză externă. |

230 | Evaluarea impactului Prezenta propunere completează o serie de modificări fără caracter normativ, cu rolul de a garanta că toate statele membre pot exploata la maximum posibilitățile de cofinanțare existente prin FEDER și Fondul de coeziune (Nota COCOF nr. 08/0034/02). Aceasta lărgește aria eligibilității cheltuielilor pentru locuințe, pentru a permite și a facilita investiții viitoare, care nu ar fi posibile fără modificarea cadrului juridic existent. |

3. Elementele juridice ale propunerii |

305 | Rezumatul acțiunii propuse Modificarea propusă la Regulamentul (CE) nr. 1080/2006 cu privire la Fondul European de Dezvoltare Regională își propune să permită și să faciliteze intervențiile în domeniul eficienței energetice și energiilor regenerabile din sectorul locuințelor în toate statele membre. Pentru a obține rezultate economic substanțiale, este important ca acest tip de investiții să nu fie realizate în mod fragmentat și izolat, ci în cadrul unui program stabilit de autoritățile publice naționale la nivelul adecvat. Acest program poate fi, de exemplu, un program de ajutoare de stat sau un program de lucrări publice la scară largă. De asemenea, este esențial, în cadrul intervențiilor realizate pe baza politicii de coeziune, să se concentreze eforturile acolo unde intervenția publică este necesară, în cazul de față în beneficiul locuințelor pentru familiile cu venit scăzut. Având în vedere că această categorie nu are o definiție la nivel comunitar, statele membre trebuie să aplice o definiție la nivel național bazată pe dispozițiile naționale aplicabile. |

310 | Temeiul juridic Regulamentul (CE) nr. 1080/2006 al Parlamentului European și al Consiliului privind Fondul European de Dezvoltare Regională și de abrogare a Regulamentului (CE) nr. 1783/1999, la articolul 7, definește normele de eligibilitate aplicabile sectorului locuințelor. |

329 | Principiul subsidiarității Propunerea respectă principiul subsidiarității, în sensul că își propune să acorde sprijin statelor membre prin modificări care consolidează rolul acestora din urmă în cadrul gestiunii repartizate a fondurilor. Mai mult, propunerea avută în vedere le permite statelor membre să încadreze sprijinul public așa cum consideră cel mai adecvat și să folosească definiții naționale pentru locuințele destinate familiilor cu venit scăzut. |

Principiul proporționalității Propunerea respectă principiul proporționalității din următoarele motive. |

331 | Propunerea este conformă cu principiul proporționalității deoarece se limitează la dispoziții privind eligibilitatea în toate statele membre, în cadrul FEDR, a investițiilor energetice în sectorul locuințelor pentru locuințele destinate familiilor cu venit scăzut fără a impune condiții suplimentare. |

332 | Propunerea oferă o posibilitate suplimentară pentru activitățile de investiții în statele membre numai în beneficiul acelora care necesită sprijin public. |

Alegerea instrumentelor |

341 | Instrumentele propuse: regulament. |

342 | Alte mijloace nu ar fi adecvate din următorul (următoarele) motiv(e): Comisia a analizat deja limitele impuse de legislația în vigoare. Chiar și cu cea mai flexibilă interpretare, normele actuale care impun o eligibilitate limitată, nu permit investiții energetice importante în sectorul locuințelor în toate statele membre. |

4. ImplicațIILE BUGETARE |

409 | Propunerea nu are implicații asupra bugetului comunitar. |

2008/0245 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1080/2006 privind Fondul European de Dezvoltare Regională referitor la eligibilitatea investițiilor în eficiența energetică și în energiile regenerabile în locuințe

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 162,

având în vedere propunerea Comisiei[6],

având în vedere avizul Comitetului Economic și Social European[7],

având în vedere avizul Comitetului Regiunilor[8],

hotărând în conformitate cu procedura prevăzută la articolul 251 din tratat,

întrucât:

(1) În vederea consolidării potențialului de creștere durabilă pe termen lung al Europei, Comisia a adoptat o comunicare privind un plan european de redresare economică[9], aceasta având în vedere importanța efectuării de investiții pentru ameliorarea eficienței energetice a clădirilor, precum și pentru sectorul locuințelor.

(2) Fondul European de Dezvoltare Regională sprijină intervențiile în sectorul locuințelor, inclusiv în eficiența energetică, rezervate numai statelor membre care au aderat la Uniunea Europeană la 1 mai 2004 sau după această dată, în cazul în care condițiile prevăzute la articolul 7 alineatul (2) din Regulamentul (CE) nr. 1080/2006 al Parlamentului European și al Consiliului din 5 iulie 2006 privind Fondul European de Dezvoltare Regională și de abrogare a Regulamentului (CE) nr. 1783/1999[10] sunt respectate. Acest sprijin pentru investițiile în domeniul eficienței energetice și energiilor regenerabile din sectorul locuințelor ar trebui să fie disponibil în toate statele membre.

(3) Sprijinul ar trebui să se acorde acelor investiții care vor avea loc în cadrul programelor publice care respectă obiectivele Directivei 2006/32/CE a Parlamentului European și a Consiliului privind eficiența energetică la utilizatorii finali și serviciile energetice și de abrogare a Directivei 93/76/CEE a Consiliului[11].

(4) Pentru a garanta realizarea obiectivelor coeziunii economice și sociale, astfel cum sunt prevăzute la articolul 158 din Tratatul CE, intervențiile ar trebui să fie direcționate către locuințele destinate familiilor cu venit scăzut, astfel cum sunt definite în legislația națională în vigoare.

(5) Prin urmare, Regulamentul (CE) nr. 1080/2006 ar trebui modificat în consecință.

ADOPTĂ PREZENTUL REGULAMENT:

Articolul 1

Articolul 7 din Regulamentul (CE) nr. 1080/2006 se modifică după cum urmează:

1. Următorul alineat 1a. se inserează după alineatul (1):

„1.a. Cheltuielile destinate îmbunătățirii eficienței energetice și utilizării energiilor regenerabile în locuințele existente în favoarea locuințelor pentru familiile cu venit scăzut sunt eligibile pentru toate statele membre.”

2. La alineatul (2), teza introductivă se înlocuiește cu următorul text:

„Cheltuielile pentru locuințe, cu excepția acelora destinate eficienței energetice și energiilor regenerabile, în conformitate cu dispozițiile alineatului 1a, sunt eligibile numai pentru statele membre care au aderat la Uniunea Europeană la 1 mai 2004 sau după această dată și în următoarele condiții:”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Președintele Președintele

[1] COM(2008) 706.

[2] COM(2008) 800.

[3] JO L 1, 4.1.2003, p. 65.

[4] JO L 114, 27.4.2006, p. 64.

[5] COM(2008) 19, 23.1.2008.

[6] JO C […], […], p. […].

[7] JO C […], […], p. […].

[8] JO C […], […], p. […].

[9] COM(2008) 800, 26.11.2008.

[10] JO L 210, 31.7.2006, p. 1.

[11] JO L 114, 27.4.2006, p. 64.